JESSICA: A fenntartható városfejlesztési beruházásokat támogató közös európai kezdeményezés
Jessica Részletes keresés
Mi a JESSICA?
A JESSICA - Joint European Support for Sustainable Investment in City Areas (fenntartható városfejlesztési beruházásokat támogató közös európai kezdeményezés) az Európai Bizottság által az Európai Beruházási Bankkal (EBB) és az Európa Tanács Fejlesztési Bankjával (CEB) együttműködve létrehozott kezdeményezés. A városok fenntartható fejlesztését és rehabilitációját támogatja pénzügyi tervezési mechanizmusokon keresztül.
Az EU-tagállamok dönthetnek úgy, hogy az európai strukturális alapok keretében számukra kijelölt források egy részét megújítható eszközökbe fektetik, ezzel segítve a pénzügyi források újrahasznosítását az európai városi területekbe történő beruházások felgyorsítása érdekében.
Milyen segítséget nyújt a JESSICA?
A JESSICA a fenntartható városfejlesztést ösztönzi a következő területekhez kötődő projektek támogatásával:
városi infrastruktúra - beleértve a közlekedést, a víz- és szennyvízhálózatot és az energiaszolgáltatást
helyszínekhez kötődő kulturális örökség - turizmus és egyéb fenntartható felhasználás céljára
"barnamezős" övezetek regenerálása - beleértve az övezet megtisztítását és szennyeződésmentesítését
új üzlethelyiségek létrehozása kkv-k, az információtechnológiai és/vagy a kutatási és fejlesztési ágazatok számára
egyetemi épületek - orvosi, biotechnológiai és egyéb speciális létesítmények
az energiafelhasználás hatékonyságának javítása.
Hogyan működik a JESSICA?
Az Európai Regionális Fejlesztési Alap (ERFA) által nyújtott hozzájárulásokat olyan városfejlesztési alapok (UDF-ek) között osztják el, amelyek az állami és a magánszektor közötti partnerségekbe vagy a fenntartható városfejlesztésre vonatkozó integrált tervekben szereplő egyéb projektekbe fektetik be azokat. Ezek a befektetések megvalósulhatnak tőke, kölcsön és/vagy garanciák formájában.
Ehelyett az irányító hatóságok dönthetnek úgy, hogy alapokat folyósítanak az UDF-ek számára a holdingalapokon keresztül, amelyeket azzal a feladattal hoznak létre, hogy több befektetési alapba ruházzanak be.
Ez nem kötelező, de azzal az előnnyel jár, hogy így az irányító hatóságok a JESSICA végrehajtásához szükséges feladatok egy részének elvégzését hozzáértő szakemberekre bízhatják rá.
Az eszközök megújíthatóságának köszönhetően a beruházásokból származó hozamot ismét befektetik újabb városfejlesztési projektekbe, ezáltal újrahasznosíthatják az állami forrásokat és növelik az uniós, illetve nemzeti közpénzek fenntarthatóságát és hatását.
Milyen előnyökkel jár a JESSICA használata?
Fenntarthatóság - A JESSICA-hoz hasonló pénzügyi tervezési eszközök lényege, hogy visszatérítendő támogatást nyújtanak a strukturális alapokból olyan beruházásokra, amelyek várhatóan megtérülnek, és így a befektetők visszakapják pénzüket. Ez fenntarthatóbb alternatívát jelent a hagyományos, vissza nem térítendő támogatások formájában nyújtott segítséghez képest.
Hatásosság - Azáltal, hogy összekapcsolja a strukturális alapokat egyéb, már létező finanszírozási forrásokkal, a JESSICA növeli a felhasználható források mennyiségét, így nagyobb számú projekt számára nyújtható támogatás.
Rugalmasság - A JESSICA rugalmasságot kínál mind a szerkezet tekintetében, mind abban az értelemben, hogy a pénzeszközök tőke-, hitel- vagy garanciaberuházás formájában nyújthatók, ami hozzáigazítható az egyes országok és régiók sajátos szükségleteihez.
Szakértelem - A JESSICA lehetővé teszi a strukturális alapok irányító hatóságai, valamint nagy- és kisvárosok számára, hogy bevonják a magán- és bankszektort. Ez ösztönzi a további beruházásokat, valamint növeli a projektek végrehajtásához és irányításához rendelkezésre álló technikai és pénzügyi kapacitást.
Partnerségek - A JESSICA a Bizottság, az EBB és a CEB között létesített partnerség eredményeképpen jött létre. Ezen kívül jelentős katalizátora lehet az országok, a régiók, a nagyvárosok, az EBB, a CEB, más bankok és befektetők stb. közötti együttműködésnek, amelynek célja, hogy megoldást találjanak a városi területek problémáira.
A JESSICA Hálózati Fórumot 2009-ben indította a Bizottság (Regionális Politikai Főigazgatóság) az EBB/CEB-vel és az EBA-val együttműködésben a JESSICA végrehajtásának támogatására.
27-28 October 2011: 3rd Annual Conference - JEREMIE and JESSICA: Delivering results Sixth Meeting on 28 June 2011: JESSICA Networking Platform 29-30 November 2010: JEREMIE & JESSICA: Towards successful implementation 22-23 October 2009: Conference on JEREMIE & JESSICA: Innovative financial instruments in EU Cohesion Policy Háttérdokumentumok
Az Európai Bizottság, az Európai Beruházási Bank és az Európa Tanács Fejlesztési Bankja egyetértési megállapodása: "A co-ordinated approach to the financing of urban renewal and development for the programming period 2007-2013 of the Community Structural Funds" JESSICA evaluation studies a fenntartható városi fejlődést támogató pénzügyi tervezési eszközök piacának elemzése és az érintett tagállamokban, illetve régiókban végrehajtandó megfelelő lépésekre tett ajánlások vagy javaslatok.
JESSICA horizontal studies providing guidance on operational matters relevant to all stakeholders Legislative provisions and guidance notes a pénzügyi tervezési eszközökhöz
JESSICA implementation in the EU Member States. State of play (November 2011) Financial Engineering Instruments Implemented by Member States with ERDF Contributions. Synthesis Report Annexes Az EU regionális politikája: Legyen tájékozott
Legutóbbi frissítés: 15/10/2014